CELEX: 31991R3560
Language: el
Date: 1991-12-06 00:00:00
Title: Κανονισμός ( ΕΟΚ ) αριθ. 3560/91 της Επιτροπής της 6ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31991R3560

Κανονισμός ( ΕΟΚ ) αριθ. 3560/91 της Επιτροπής της 6ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 336 της 07/12/1991 σ. 0028 - 0028

ΚΑΝΟΝΙΣΜΟΣ (ΕΟΚ) αριθ. 3560/91 ΤΗΣ ΕΠΙΤΡΟΠΗΣ  της 6ης Δεκεμβρίου 1991  για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 6 παράγραφος 8,  Εκτιμώντας:  ότι ο κανονισμός (ΕΟΚ) αριθ. 859/89 της Επιτροπής της 29ης Μαρτίου 1989 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2457/91 (4), έχει προβλέψει ιδίως  τις λεπτομέρειες σχετικά με την αγορά στην παρέμβαση-  ότι, μετά από την πείρα που αποκτήθηκε, πρέπει να ενδυναμωθούν οι διατάξεις οι σχετικές με τον έλεγχο των προϊόντων που παραδίδονται στην παρέμβαση- ότι, για το σκοπό αυτό, πρέπει να προβλεφθεί η απόρριψη των παρτίδων των οποίων ένα σημαντικό τμήμα δεν  τηρεί τους όρους αποδοχής-  ότι το άρθρο 4 παράγραφος 3 στοιχείο β) του κανονισμού (ΕΟΚ) αριθ. 859/89, επιτρέπει την παρουσίαση των προϊόντων στη παρέμβαση με μορφή τεμαχίων που πραγματοποιούνται σύμφωνα με τις προδιαγραφές του παραρτήματος ΙΙΙ- ότι, στην περίπτωση αυτή, πρέπει να  απαιτηθεί να πραγματοποιούνται οι τεμαχισμοί αυτοί όταν πληρούνται οι όροι για να κρυώσει πλήρως το σφάγιο που αναφέρονται στο σημείο 5 του εν λόγω παραρτήματος για τα σφάγια και τα μισά σφάγια- ότι πρέπει, συνεπώς, να προσδιοριστούν οι σχετικές  διατάξεις για τον τεμαχισμό σε μπροστινά και πισινά τέταρτα-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 859/89 τροποποιείται ως εξής:  1. Στο άρθρο 13, η παράγραφος 3 αντικαθίσταται από τις ακόλουθες νέες παραγράφους 3 και 4:  "3. Η αποδοχή των παραδιδομένων προϊόντων εξαρτάται από την εξακρίβωση από τον οργανισμό παρέμβασης ότι τα προϊόντα αυτά είναι σύμφωνα με τις απαιτήσεις που προβλέπονται από τον παρόντα κανονισμό.  Στην περίπτωση που η ποσότητα των απορριπτομένων προϊόντων είναι ανώτερη από 20 % της παραδιδομένης παρτίδας, όλη η παρτίδα απορρίπτεται.  4. Εάν η ποσότητα που πραγματικά παραδίδεται και γίνεται αποδεκτή είναι ανώτερη από την ποσότητα που έχει κατακυρωθεί, η τιμή πληρώνεται μέχρι την ποσότητα που έχει κατακυρωθεί."  2. Στο άρθρο 13, η παράγραφος 4 γίνεται παράγραφος 5.  3. Στο παράρτημα ΙΙΙ σημείο 2 στοιχεία γ) και δ), το κείμενο της πρώτης περίπτωσης αντικαθίσταται από το ακόλουθο κείμενο:  "- κοπή του σφαγίου αφού κρυώσει εντελώς σύμφωνα με τους όρους που αναφέρονται στο σημείο 5,"  4. Στο παράρτημα ΙΙΙ σημείο 5, οι όροι "τα προϊόντα που αναφέρονται στο σημείο 1" αντικαθίσταται από τους όρους "τα προϊόντα που αναφέρονται στα σημεία 1 και 2".  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τον πρώτο διαγωνισμό του Δεκεμβρίου. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16. (3) ΕΕ αριθ. L 91 της 4. 4. 1989, σ. 5. (4) ΕΕ αριθ. L 226 της 14. 8. 1991, σ. 6.